पाएं अपने शहर की ताज़ा ख़बरें और फ्री ई-पेपरडाउनलोड करें
विधायक प्रतिनिधि लाला प्रसाद यादव के नेतृत्व में निबंधित किसानों ने रविवार को कोटखास स्थित धान अधिप्राप्ति केंद्र में ताला जड़ दिया। प्रखंड के दर्जनों किसान क्रय अधिकारी की मनमानी से नाराज थे। सोतम डबरा के किसान उदित पासवान(45 क्विंटल),गोराडीह के विभा सिंह(53 क्विंटल),चनैगिर गांव के गणेश सिंह(100 क्विंटल),मुरुबार के जियाउल हक (78 क्विंटल), रेहाना परवीन(80 क्विंटल), इंद्रावती देवी(49 क्विंटल),लाला साव(69 क्विंटल) समेत कई किसानों ने बताया कि धान क्रय अधिकारी विपुल कुमार की मनमानी रवैया से प्रखंड के किसान तंग आ चुके हैं।
मैसेज मिलने के बाद से लगातार चक्कर काट रहे हैं। बावजूद धान की खरीदारी नहीं की जा रही है। उनकी मनमर्जी से केंद्र कभी खुलता भी है तो धान की खरीदारी नहीं की जा रही है। प्रभारी प्रखंड विकास पदाधिकारी सुप्रिया भगत ने बताया कि 30 अप्रैल के बाद एफसीआई के द्वारा धान की खरीददारी बंद कर दी गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn